b'\n_START_ARTICLE_\nBankovec\n_START_PARAGRAPH_\nBankovec je eden od osnovnih elementov sodobnega denarnega sistema. Predstavlja neke vrste zadol\xc5\xbenico banke, ki tak bankovec izda, kadarkoli izpla\xc4\x8dljivo prinosniku na njegovo zahtevo. Bankovci podprti z ustrezno zakonodajo posamezne de\xc5\xbeele predstvaljajo materializirano obliko uradne valute. Skupaj s kovanci tvorijo gotovinski del modernega denarnega poslovanja._NEWLINE_Praviloma so bankovci natisnjeni na tak ali druga\xc4\x8den papir. Zaradi ne prav velike trpe\xc5\xbenosti in obstojnosti papirja se bankovci pravilom uporabljajo za vi\xc5\xa1je, manjkrat uporabljene denarne vrednosti posamezne valute, kovanci pa za ni\xc5\xbeje, pogosteje uporabljene vrednosti.'